הרבה אנשים חושבים שקשה לאלף כלב פאג, ויש משהו בזה. הפאג הוא כלב שלא הכי קל לאלף. הסיבות לכך הן שקל להסיח את דעתו, יש להם אופי עקשן מטבעו והם משתעממים ממשימות שחוזרות על עצמן. מצד שני הפאג הוא כלב חכם שלומד מהר יחסית (המינוס כאן זה שהוא גם ילמד מהר איפה אתם מחביאים את הממתקים שלו למשל… ). אז מצד אחד הפאג הוא כלב חכם ומהיר קליטה ומצד שני עם נטייה לעקשנות, ובשורה התחתונה מדובר בכלב שניתן לאילוף, אבל צפויה לכם עבודה וצריך להיות סובלני איתו.